Vinden kommer fra vest med vindstød op til 35 meter i sekundet. Stormen begynder lørdag formiddag og forventes at være aftaget til kuling lørdag, ud på eftermiddagen. Det er ubetinget nordjyderne, der bliver hårdest ramt af blæsevejret. Specifikt Jammerbugten, men også Thy, Hanherred og Anholt får det rigtig godt blæsende. - Det er et rigtig solidt blæsevejr. Det ser ikke så regnfuldt ud. Men der kan komme nogle byger, og nogle af dem kan også være hidsige. Der kan også godt komme nogle haglbyger i Nordjylland. Og hvis man kommer ud i dem, så er det ikke så godt at have en paraply med, for den går i stykker, siger Jens Ringgård til BT. Der er desuden varsel fra DMI om forhøjet vandstand i Vadehavet med en vandstand på ca. 3.0 meter.

Referat:
Ifølge DMI kan nordjyderne se frem til en lørdag med vindstød af stormstyrke og muligvis af orkanstyrke.